Държавен вестник, бр. 14, 2012 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  14
на въглероден диоксид подават писмено за-
явление за участие в конкурса на български 
език съобразно изискванията, определени със 
заповедта за откриване на процедурата. 
(2) Със заявлението за участие в конкурса 
се представят: 
1. копие от документа за регистрация или 
единен идентификационен код съгласно чл. 23 
от Закона за търговския регистър, когато 
кандидатът е юридическо лице или едноличен 
търговец, или копие от документа за само-
личност, когато кандидатът е физическо лице;
2. извлечение от годишните счетоводни 
отчети за последните три години в зависимост 
от датата, на която кандидатът е учреден;
3. доказателства за закупена конкурсна 
документация, внесен депозит и платена такса 
за участие;
4. декларация за опазване тайната на све-
денията, които се съдържат в конкурсната 
документация;
5. препоръки от банкови и други финансови 
институции, както и от бизнес партньори;
6. декларация, че кандидатът няма парични 
задължения към държавата или към община 
по смисъла на чл. 162, ал. 2 от Данъчно-оси-
гурителния процесуален кодекс, установени с 
влязъл в сила акт на компетентен орган, освен 
ако е допуснато разсрочване или отсрочване 
на задълженията, или парични задължения, 
свързани с плащането на вноски за социално 
осигуряване или на данъци съгласно правните 
норми на държавата, в която кандидатът е 
установен;
7. декларация от управителя или от чле-
новете на управителния орган на кандидата, 
че не са осъждани за престъпления против 
собствеността, стопанството, финансовата, 
данъчната или осигурителната система, за 
престъпления по служба или за подкуп, как-
то и за престъпления, свързани с участие в 
престъпна група.
(3) Към заявлението за участие в конкурса 
се прилагат и: 
1. нотариално заверено пълномощно, в 
случай че кандидатът се представлява от 
пълномощник; 
2. декларация, подписана от лице с пред-
ставителна власт, за удостоверяване на банка, 
банков клон и банкова сметка, по която да 
бъде възстановен внесеният от кандидата 
депозит за участие в процедурата; 
3. доказателства за удостоверяване нали-
чието на изискваните технически капацитет 
и финансови възможности. 
Чл. 40. (1) Заявлението за участие в кон-
курса и приложенията към него се подават в 
Министерството на икономиката, енергетика-
та и туризма в срока, определен със заповедта 
за откриване на конкурса.
(2) Не се приемат заявления за участие в 
конкурса, които са подадени след определе-
ния срок. 
(3) Заявлението за участие в конкурса и 
приложенията към него се подават в запеча-
тан плик, обозначен с надпис „Заявление за 
участие в конкурс“, с посочване на предмета 
на конкурса. Върху плика кандидатът посочва 
адрес за кореспонденция, телефон и по въз-
можност факс и електронен адрес.
(4) Върху плика длъжностното лице, което 
го приема, отбелязва поредния номер, датата 
и часа на приемането, след което го предава 
срещу подпис на член на комисията. Комисията 
води регистър, в който се описват заявленията 
за участие по поредността на подаването им. 
Чл. 41. В конкурса не се допуска до учас-
тие лице: 
1. което има парични задължения към 
държавата или към община по смисъла на 
чл. 162, ал. 2 от Данъчно-осигурителния 
процесуален кодекс, установени с влязъл в 
сила акт на компетентен орган, освен ако 
е допуснато разсрочване или отсрочване на 
задълженията, или парични задължения, 
свързани с плащането на вноски за социално 
осигуряване или на данъци съгласно правните 
норми на държавата, в която кандидатът е 
установен;
2. на което управител или член на управи-
телния орган, а в случай че член на управи-
телния орган е юридическо лице – неговият 
представител в съответния управителен орган, 
е осъден с влязла в сила присъда за престъ-
пления против собствеността, стопанството, 
финансовата, данъчната или осигурителната 
система, за престъпления по служба или за 
подкуп, както и за престъпления, свързани с 
участие в престъпна група; 
3. което не е дало съгласие за опазване 
тайната на сведенията, които се съдържат в 
конкурсната документация; 
4. което не е дало съгласие с предварително 
обявените условия на конкурса и с правилата 
за неговото провеждане;
5. което не е представило в съответствие 
с изискванията в конкурсната документация 
доказателства за удостоверяване наличието 
на минималните изисквания за технически 
капацитет и финансови възможности; 
6. което не е закупило конкурсната доку-
ментация, не е внесло определения депозит 
и не е заплатило таксата за участие;
7. чието заявление за участие или прило-
жените към него документи не отговарят на 
изискванията на този закон и на конкурсната 
документация.
Чл. 42. (1) Подадените заявления за учас-
тие в конкурса с приложените към тях доку-
менти се отварят и разглеждат от комисията 
в срок до 30 дни от изтичането на срока за 
подаването им.
(2) Комисията се произнася по спазването 
на определените с документацията изисквания 
и по необходимостта от даване на срок за 
отстраняване на допуснати нередовности или 
непълноти, като посочва точно техния вид.